section_heading: Rani život
paragraph_text: U osmoj ili devetoj godini Filip Višnjić prebolio je boginje koje su mu ostavile ožiljke na licu i oduzele mu vid. Godine 1787., u 20. godini Višnjićevoga života, Viliće je zadesila nesreća.Šašić 1998., str. 60. Svrativši njihovoj kući, neki turski nasilnici udare na čast jedne žene, lijepe Đurđije. Kako bi se osvetile za nanesenu štetu, Vilići jednoga Turčina posijeku, a drugoga objese pred kućom, o šljivu ularom s njegova konja. Kazna ih ubrzo stigne. Svi odrasli muškarci, tri strica i jedan bratić, bili su odvedeni u Zvornik i ubijeni. Obitelji su oduzeli carsko pravo i ime Vilića se skoro zatrlo.